Folket som bodde på øya da europeerne kom, caquetioene, tilhørte arawakfolket som bodde langs kysten av det som i dag er Venezuela. Caquetioene kom til øya fra området omkring Maracaibosjøen omkring år 600. Folket bodde i landsbyer med trehus bygd på pæler. Landsbyene var plassert ved ferskvannskilder og ved buktene. Det er funnet arkeologiske spor etter ti landsbyer.